তদুপৰি, চহৰখনক পৰিষ্কাৰ কৰি ৰখাৰ লগতে পৌৰ নিগমে পোহনীয়া কুকুৰবোৰক ভেকচিন দিয়া হৈছে নে নাই বা ‘ ৰেবিছ ’ প্ৰতিৰোধৰ ব্যৱস্থা কৰা হৈছে নে নাই সেইবোৰ পৰীক্ষা কৰাৰ পৰিকল্পনাও কৰা হৈছে। ইপিনে, পৌৰ নিগমৰ এনে নতুন আইনৰ সন্দৰ্ভত নাগৰিকসকলৰ মাজত প্ৰতিক্ৰিয়াৰো সৃষ্টি হৈছে। চহৰখনৰ কুকুৰ পোহা এগৰাকী বাসিন্দাই কৈছে যে পৌৰ নিগমৰ এই সিদ্ধান্তই নিম্ন মাহিলী আয়ৰ লোকৰ বাবে জটিলতাৰ সৃষ্টি কৰিব আৰু যদি মাছুল লগোৱাও হয়, তেনেহ ’ লে সেয়া হ্ৰাস কৰা উচিত।